Na temelju članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15 i 123/17) i članka 60. Statuta Grada Delnica (SN PGŽ 28/09, 41/09, 11/13, 20/13-pročišćeni tekst, 06/15, SN GD 01/18, 03/18 i 9/18), a u vezi s člankom 11. Zakona o pravu na pristup informacijama (NN 25/13, 85/15), gradonačelnik Grada Delnica donosi

**IZMJENU I DOPUNU PLANA SAVJETOVANJA SA ZAINTERESIRANOM JAVNOŠĆU ZA RAZDOBLJE DO 31.12.2019.**

**Članak 1.**

U članku 5. iza rednog broja 12. dodaje se redni broj 13. koji glasi: „Naziv akta/dokumenta: Odluka o načinu ostvarivanja prednosti pri upisu djece u Dječji vrtić Hlojkica; Nositelj izrade i odgovorna osoba savjetovanja: Nikolina Ćuić Muhvić; Očekivano vrijeme donošenja akta/dokumenta: 2. tromjesečje; Način/metoda savjetovanja: Službena mrežna stranica Grada; Trajanje savjetovanja/ako je kraće od 30 dana navesti razloge: 12 dana (Upravno vijeće u novom sazivu svoj mandat započelo je 8. siječnja ove godine. S obzirom na obim dokumentacije koju je trebalo donijeti te rješenje Službe prosvjetne inspekcije – Područna jedinica u Rijeci kojim je zabranjen rad petero djelatnika Dječjeg vrtića Hlojkica, a procedura upisa djece mora biti gotova do 1. srpnja 2019. godine, ide se u hitnost postupka te se skraćuje rok savjetovanja sa zainteresiranom javnosti na 12 dana kako bi materijal mogao biti uvršten na dnevni red sjednice Gradskog vijeća koja će se održati dana 18. travnja 2019. godine.“

**Članak 2.**

Ove Izmjene i dopune Plana savjetovanja sa zainteresiranom javnošću stupaju na snagu danom donošenja.

KLASA: 130-01/19-01/01

URBROJ: 2112-01-30-40-2-19-4

Delnice, 3. travnja 2019. godine

**Gradonačelnik Grada Delnica**

 Ivica Knežević, dipl. iur.